[959Ν 2694-2966 


Ατοῃ]νο 





Αιςῄῃινο ΟΠργιπῖ 








π ΚΠΕ 


Ορεπ Αοοθςς ροΙεπΏ{1ς 1ομγπα 


155Ν 2654-2266 


γοιιπιεο -- 2015 Οὔρε]ηί 


Νο]ωµπθ Νο: Αγοηπίνα Μοίμπις 9, 2013 

Εαΐῑοι: Κ. ΚαἱἰορθΓοροι[ος 

Γαϊςε: Ώ6ςθπιρεΓ 13, 2013 

ΙΙοθηςθα εΠαε( α (Γθαϊῖίνθ («οπΊπΊοης Αἰϊγοιίίοη-5μαΓς Ακ 4.0 Ιπῖθγηαϊίοπα| [ἰεθηςα. ΑΛ/ΓΙΙΘίς αἴθ ἴπθ «εοργΓἱρηῖ 
Πο[|ασις οἵ ἴ[αίγ ννοΓκ απα Πανθ γἱρῃϊ ἵο ριωβ|ἱςῃ [ἵ ϱἰςδννηςΓθ ννίζη αηγ [Γ6Ῥ ο: ποη-ἴγε6ςἙ Ιἰεθηςθ ἴπΠθγ ννἰςῃ. 


6Ιο ας: Βερνίκος, Ν., Δασκαλοπούλου, Σ., Καλογερόπουλος, Κ. 2013, Το Κάστρο του 
Σοφικού, Αγεῇίνο, 9, 97-70. ΡΟΙ: 10.5281/7εΠποςο.4539973 


1ο Κάστρο του Σοφικού 


Λέξεις κλειδιά: επιφανειακή επιδεώρηση, Κάστρο του Σοφικού, όρος Τσάλικας 


Ν. Βερνίκος (Οµότ. Καθ.)- Σ. Δασκαλοπούλου (Οµότ. Καθ) - Δρ. Κ. Καλογερόπουλος, 
Πανεπιστήµιο Αιγαίου 


Όρος Τσάικας/Τζάλικας: Επιφανειακή επιθεώρηση ενός ξηρολιθικού οχυρού τείχους, στο 9ο 
Διεὺὑνές Συνεδριο για την Ξερολιῦδιά, Μυτιλήνη, Πανεπιστήµιο Αιγαίου, 2004. 


Αρςιγαςϊ 

Τηο ΜιπιείραΙιγ οἳ δοἱρθία, ἵπ ννηἰεη ἴπα «ρθείἰ[ίς 5γΓνθγ ἴοοκ ῥρίαςθ, ἱπε]μάςθς ἴπα ΤΟΓΠΙΘΓ 
εοπιπιμηίτίθς οἱ 5δο/κο, Κογίος απαά Αηρε[οκαςίγο. Τη6 «θαϊ οἵ ἴπο Μμπίεἰρα[Ιῖγ ἰς 5ο[ίκο, 30 ΚΠι 5Ε 
οἱ (ογἱπῖΠ. Απεϊθηϊ 5ο]γρία ἰς ἴηθ ΑΘ ΙΝΠΘΓ6 9η6 οἳ ἴπθ Πθγερςὶ ραϊϊ]ας οἱ ἴπθ Ρθἰοροπησθσίαη 
ΙΛ/αΓ ἴοοκ ρίαςθ ἱπ 425 Β(Ε. Ηἰςίογίαης ἰαθηϊ[γ 5ο]γρία ννἰῖῃ ἴπς απεἰαπῖ Μιπιείρα[ἰῖγ οἱ Ροΐγα, ἴπα 
Οἰγίπρίαςς οἱ ἴπς "Κγρςε[ίαςς'. 


Ο Δήμος Σολυγείας, στον οποίο έγινε η συγκεκριμένη επιθεώρηση, περιλαμβάνει τις πρὠην 
κοινότητες Σοφικού, Κόρφου και Αγγελόκαστρου. Έδρα του Δήμου είναι το Σοφικό, 30 χλμ. ΝΑ 
της Κορίνθου. Η αρχαία Σολυγεία είναι η περιοχή στην οποία διαδραματίστηκε µία απὀ τις 
σφοδρότερες μάχες του Πελοποννησιακού πολέμου το 425 ΠΚΕ. Οι ιστορικοί ταυτίζουν τη 
Σολυγεία µε τον αρχαίο Δήμο Πέτρας, γενέτειρα των «Κυψελιδών». 


Οτόπος: Οι Φιλολογικές μαρτυρίες 





Αεροφωτογραφία της κορυφής. Σε κόκκινο κύκλο η θέση του ξηρολιθικού τείχους 

Χάρτης Ν. Κορινθίας 


Προορισμός η κορυφή του όρους Τζάλικας, η ψηλότερη κορυφή της χερσονήσου της Σολυγείας, 
που πυργῶώνεται πάνω απὀ την κοινότητα Σοφικούὐ. Το σύνολο σχεδόν της κορυφής 
περιβάλλεται απὀ ξηρολιθικὀ τείχος. Στον κεντρικὀ ἀξονα της ξηρολιθικἠς κατασκευής 
υπάρχουν ερείπια πύργου απόλυτα τετραγωνισµένου και δύο ναϊΐσκοι, ο ένας απὀ τους 
οποίους έχει εμφανώς θεµελιωθεί σε λιθοδοµή αρχαιότερης κατασκευής. 





Σκαρίφηµα ξηρολιθικού τείχους 

Ξενίζει η ύπαρξη µιας ξηρολιθικἠής κατασκευής στην περιοχή; Μάλλον ὀχι, αν λάβουμε υπ’ ὀψιν 
µας τη μαρτυρία του Παυσανία. Όπως αναφέρει ο Παυσανίας στην Κόρινθο της εποχής του δεν 
κατοικούσε πλέον κανείς απόγονος των αρχαίων κατοίκων της χώρας επειδή µετά την 
καταστροφή της απὀ τον Μόμμµιο, στα χρόνια του Ιουλίου Καΐσαρα, έγινε επανοικισµός µε 
εγκατάσταση εποίκων. Σημειώνεται, εξ άλλου, ότι οι Ρωμαίοι µετά τη νίκη τους γκρέμµισαν τα 
τείχη των πόλεων. 


1. Με την έκφραση “λογάδες λίθοι” δηλαδή µαζεµένες ακατέργαστες πέτρες, ο Παυσανίας 
αναφέρει ορισμένες κατασκευές που υπήρχαν την εποχή του στην Κορινθία και την Αργολίδα. 


2.Σὐμφωνα µετο ετυµολογικό λεξικό του (παηίγαίηε (1968) την ορολογία αυτή συναντούμε και 
στο απόσπασμα του Παυσανία 7, 22, 5 και αποτελεί το δεύτερο συνθετικό του επαγγελματικού 
όρου “λιθολόγος”, δηλαδή κτίστης που δουλεύει µε ακατέργαστες - ξεροτρόχαλες - πέτρες, σε 
αντίθεση µε τον λιθοτόµο καιτον λιθουργό. Αναφέρεται επίσης και το επίρρηµα “λογάδην”. 


3. Στα “Κορινθιακά” εντοπίσαµε ορισμένες αναφορές που σχετίζονται µε πέτρινους περιβόλους 
ή κτίσματα. Παρατηρήσαμε επίσης πως ο Παυσανίας μιλάει για τρεις ἡ τέσσερις ναούς χωρίς 
οροφή και για αρκετά ιερά στις κορυφές. [11.2.20 (Σικυών) Του δε ιερού της Ἠρας.... κίονες δε 
εστήκασιν εν αυτώ μόνοι, τοίχους δε ουκέτι ουδέ όροφον ούτε ενταύθα ευρήσεις ούτε εν τω 
της Προδρομµίας Ἠρας]. Άλλο ναό χωρίς άγαλμα και ὀροφον αναφέρει αριστερά της οδού απὀ 
την Τιτάνη προς τη Σικυώνα 

4. Στη Νεμέα (145.3.30) στο ναό του Νεμείου Διός που έχει γύρο του ένα άλσος από κυπαρίσσια, 
βρίσκεται οτάφοςτου Οφέλτου, που περιβάλλεται απὀ διάζωµα (θριγκὀ) λίθων, το οποίο όπως 
Φαίνεται απὀ τη διατύπωση σχημάτιζε περίβολο: [“Ενταύθα έστι µεν Οφέλτου τάφος περί δε 
αυτόν θριγκός λίθος και εντός του περιβόλου βωμοί”]. 


Φαίνεται λοιπόν πως η ευρύτερη περιοχή ήταν εξοικειωµένη µε τις ξηρολιθικές κατασκευές 
περιβόλων ἡ τειχὠν, όπως ἀάλλωστε και αρκετές περιοχές ἐνθεν και ένθεν της αρχαίας 
διαδρομής που οδηγούσε απὀ την Αττική προς την Κόρινθο, ή περιοχές του Β. Αιγαίου από την 
προϊστορική ήδη εποχή, όπως αποκαλύπτουν οι ξηρολιθικές κατασκευές της Πράσινης και 
Κόκκινης φΦάσηςτης Πολιόχνης. 





Πολιόχνη: ξηρολιθικόὀν τείχος -- Πράσινη και Κόκκινη Φάση 


Η επιφανειακή έρευνα 

Η επιφανειακή έρευνα διεξήχθη στο σύνολο της ξηρολιθικής κατασκευής και του οικισμού που 
εκτείνεται στην ανατολική κατωφέρεια του τείχους. Συλλέχθηκαν δείγματα κεραµεικής και 
φωτογραφήθηκε σχεδὀν το σύνολο της ἐξηρολιθικής κατασκευής κατασκευής αρκετά 
λεπτομερειακά. 


Σύμφωνα µε τα στοιχεία της συγκεκριμένης επιθεώρησης, η κατασκευή του ξηρολιθικού 
τείχους ακολουθεί ορθογώνια διάταξη µήκους 80 περίπου µέτρων και πλάτους 40, στην οποία 
προστίθεται ο καμπυλόγραμμος περίβολος ενός οικισμού. Το τείχος έχει ύψος περίπου 2 
µέτρων και πλάτος 1,40. Δεν μπορούμε να είµαστε βέβαιοι για το αρχικό του ύψος, καθώς 
αρκετοί λίθοι βρίσκονται διάσπαρτοι εκατέρωθεν του τείχους. Το τείχος από τη δυτική πλευρά 
του είναι ολοσχερώς κατεστραμμένο, µε ίχνη της λιθοδοµής διάσπαρτα στο έδαφος. 





Είσοδος απὀ δυτικά. Διακρίνεται ο Φρυκτωρικός ή εποπτικὀς πύργος και ο πρὠτος ναός 

Άποψη της εισόδου απὀ Ανατολικά. Διακρίνεται η δεξαμενή 


Το δεύτερο κτήριο στον κεντρικό άξονα της ξηρολιθικἠής κατασκευἠς είναι ο χριστιανικός ναός 
Α΄ και στη βόρεια πλευρά του υπάρχει υπόγεια δεξαμενή συλλογής ὀμβριων υδάτων, άγνωστης 
χωρητικότητας. 





Άποψη νότιου τείχους 

Άποψη βόρειου τείχους 


Στην ανατολική πλευρά είτε υπήρχε διαμορφωμένη είσοδος, είτε καταστράφηκε συγκεκριµένο 
τµήµα του τείχους για να χρησιμεύσει ὡς είσοδος απὀ και προς τον οικισμό. 





Ανατολική είσοδος µέσωτου γκρεµισµένου τµήµατοςτου τείχους 

Τµήµα της γκρεµισµένης εισόδου του ανατολικού τείχους 


Πέραν του ανατολικού τµήµατος του τείχους υπάρχει ένας δεύτερος χριστιανικός ναός, 
αρχαιότερος του πρὠωτου. Στη βόρεια και τη νότια πλευρά του δεύτερου ναού καθίσταται 
εμφανής αρχαιότερη λιθοδομή, πάνω στην οποία έχει οικοδομηθεί ο ναός. 





Τµήµα της αρχαιότερης λιθοδοµής 

Ο πύργος Στο κέντρο περίπου της αρχικής ορθογώνιας τοιχοδοµής το πρὠτο κτήριο που 
συναντά κανείς είναι τα ερείπια ενός τετράγωνου πύργου διαστάσεων 6,10 Χ 6,10 πι στην 
εξωτερική του επιφάνεια. Πιθανώς ήταν Φρυκτωρικός ἠή εποπτικός (βιγλατορικός) ως προς τη 
διαχείρισή του, εξαιτίας της άριστης εποπτικής θέσης της περιοχής, η οποία ελέγχει όλη τη 
βόρεια και κεντρική περιοχή του Σαρωνικού, τµήµα του Κορινθιακού κόλπου ως το Ηραίον 
Περαχώρας και την αρχαία χερσαία διαδρομή απὀ την Αττική ὠςτην Κόρινθο. 





Ανατολική άποψη του πύργου 





Εποπτεία από την κορυφή Τζάλικας 


Ο οικισμός 


Ο οικισμός εκτείνεται στην ανατολική κατωφέρεια πέραν της κεντρικής ξηρολιθικής τοιχοποιίας 


και περιβάλλεται απὀ τη συνέχεια του ξηρολιθικού τείχους μικρότερου µεν ύψους αλλά του 
αυτού πάχους. 

Το τείχος που περιβάλλει τον οικισμό 


Αρχικά, δίνει την εντύπωση άτακτης δόµησης που απλά ακολουθεί την κλίση του εδάφους. Μια 
προσεκτικότερη ματιά, ὠστόσο, αποκαλύπτει ὁτι όλοι οι χώροι -είτ προορίζονταν για 
αποθηκευτική χρήση ή ὡς χώροι ενδιαίτησης- παρατάσσονται στις δύο πλευρές διόδων, που 
διασχίζουν εν είδει στενὠν δροµίσκων τον οικισμό απὀ το υψηλότερο έως το κατώτερο σηµείο 
του, διαμορφώνοντας διαφορετικά επίπεδα. Η χωροταξία γενικώς είναι ιδιαίτερα σφικτή και 
εξαντλεί στο μέγιστο δυνατό το πολεοδομικό κενό της συνολικής έκτασης. 

Άποψη χώρου του “οικισμού” 


Εξετάζοντας λεπτομερώς την τοιχοδοµή, ανακαλύψαμε πως σε ορισμένο ύψος Φέρει 
κεραµεική ενίσχυση, η οποία είτε χρησιμοποιήθηκε για στεγανοποίηση της λιθοδοµής - 
ρωμαϊκή τεχνική- ἡ ως στρώμα ανάρτησης της υπερκείµενης λιθοδοµής. 





Λεπτομέρεια τοιχοδοµής 

Στον χώρο του οικισμού ανακαλύφθηκε εξάλλου λαξευμένος λίθος που προοριζόταν γιια 
συγκεκριμένη χρήση. Φέρει σηµεία χάραξης και λείανσης και πιθανώς η κυκλική διατοµή του 
υπονοεί στηρικτική χρήση στρογγυλής ράβδου. 





Λαξευμένοςλίθος 


Η κεραμεική 

Η επιφανειακή έρευνα απέδωσε τρεις διακριτές οµάδες κεραμµεικής. Στην πρώὠτη ιδιαίτερη 
σηµασία Φαίνεται να έχει ένα ὀστρακο πιθανώς από λεκανίδα εγχάρακτη στην περιφέρεια του 
χείλους της, χωρίς όμως άλλα στοιχεία διακόσμησης. Η πρωτη ύλη κατασκευής του 
συγκεκριμένου οστράκου ὃδεν εἶναι απαλλαγμένη Χχονδροειδών προσµείξεων που 
αποκαλύπτονται µε τη χρήση μεγεθυντικού µέσου. Σαφώς επρὀκειτο για χρηστικό σκεύος, στο 
οποίο δε δόθηκε ιδιαίτερη σημασία στην ποιότητα του υλικού κατασκευής του και απὀ ἀποψης 
πυροτεχνολογίας Φαίνεται πως η ὀπτηση έγινε σε ανοικτό κλίβανο µε υψηλή παρουσία 
οξυγόνου. Η χονδροειδής κατασκευή και µορφή του παραπέμπει στα ὀστρακα χρηστικὠν 
αγγείων που εντοπίστηκαν στην Παραπόλα και τη Φαλκονέρα απότον Άδωνι Κύρου. 

Ομάδα 1 


Ιδιαίτερα προσεγµένο στην επεξεργασία του εἶναι το υλικό κατασκευής των υπόλοιπων 
οµάδων, τα σημαντικότερα ὀστρακα των οποίων φαίνονται στις παρακάτω Φωτογραφίες: 





Ομάδα 2 


Για τα αντιπροσωπευτικά δείγματα της συγκεκριμένης ομάδας που δε φέρουν κανένα ἴχνος 
διακόσμησης έχει χρησιµοποιηθεί η τεχνική της ὀπτησης σε περιβάλλον Φτωχό σε οξυγόνο, για 
να παραχθεί εσκεμμένα το μαύρο χρώμα της µελανόμορφης κεραμεικής. Η διατομή του 
οστράκου αποκαλύπτει το γνωστό πορτοκαλόχρουν χρώμα του κεραμεικού, έτσι ὁπως 
διαμορφώνεται απὀτην επαφή του µετο οξυγόνο της ατμόσφαιρας µετά την ὀπτησήτου. 





Ομάδα 3 

Πιο ενδιαφέροντα, ὠστόσο, εἶναι τα αντιπροσωπευτικά δείγµατα της τρίτης ομάδας τα οποία 
Φέρουν ἴχνη βαφής και το υλικό κατασκευής τους εἶναι ιδιαίτερα ραφιναρισμµένο. Δύο λαβές, η 
µία εκτων οποίων Φέρει ίχνη ερυθρής βαφής και ένα ὀστρακο απὀ αγγείο µε λεπτά τοιχώματα 
και υψηλή τεχνική κατασκευής. 








Σύνολο αντιπροσωπευτικὠν δειγμάτων 


Φυσικά, δε δικαιολογείται η ύπαρξη τέτοιων οστράκων ἰη σἴῖμ, εκτός αν η συγκεκριμένη 
περιοχή λειτούργησε: 


α. ως αναθηµατικός χώρος -κάτι που προὐποθέτει την ύπαρξη ιερού- κάτι διόλου απίθανο, αν 
σκεφθούμε την χριστιανική πρακτική της οικοδόµησης ναών πάνω σε αρχαιότερα ιερά 
κτίσματα. 

β.ως χώρος εγκατάστασης ομάδας ανθρώπων κατά τους προκλασικούς και κλασικούς χρόνους. 


Συμπεράσματα - Προτάσεις 

Μια αρχαιολογική ομάδα του οἵ. 6ἰομά σίαῖς ἰ)ΠἰνεΓςΙγ για µια περίοδο 4ων ετὠν 1997-2000 
ασχολήθηκε µε την αρχαιολογική Και γεωµορφολογική επιθεώρηση της ανατολικής Κορινθίας. 
Η συγκεκριμένη περιοχή της κορυφής του Τζάλικα κατά την ἀποψή µας αγνοήθηκε 
επιµελημµένα, όπως Φαίνεται στην αναφορά της ομάδας που διεξήγαγε την Αρχαιολογική 
Επιθεώρηση της Ανατολικής Κορινθίας. Παρόλο που απ’ ό,τι τουλάχιστον περιγράφει η 
συγκεκριμένη αναφορά η ομάδα διέσχισε όλο το ορεινὀ σύμπλεγμα των Ονείων ορέων ὠς τις 
ανατολικές παρυφέςτου µε κατάληξη το ελληνιστικό Φρούριο, στη διαδροµή 


Σοφικό-Κόρφος 42,44 Κπι, όπως αναφέρει, το µόνο που συνάντησε ήταν ένας οθωµανικός ἡ 
βενετσιάνικος τοίχος -το πού δεν το αναφέρει- Και χαμηλό δείκτη κεραµεικής, δηλαδή μέτρια ή 
λιγοστά απὀ την άποψη του πλήθους κεραµεικά ευρήματα. Η επιτόπια έρευνα στο ξηρολιθικό 
τείχος της Τζάλικας υποδεικνύει εντελὠς διαφορετικά αποτελέσµατα σε σχέση µε τα 
αναφερόμενα ευρήµατα της συγκεκριμένης ομάδας. Τα κεραµεικά ευρήματα είναι αρκετά και 
εμµφανως ανήκουν σε διαφορετικές χρονολογικές περιόδους. 


Η σύγκριση της συγκεκριμένης ξηρολιθικής κατασκευής µε το ξηρολιθικὀ τείχος της Πολιόχνης 
υποδεικνύει κατά την ἀποψή µας κατασκευή αρχαιότερη των προτεινόμενων μεσαιωνικών 
χρόνων. Τέτοιου είδους ξηρολιθικές κατασκευές στην κορυφή λόφων ή ορέων, άλλωστε, 
απαντώνται και σε άλλες περιοχές της κεντρικής Ευρώπης στην περίοδο 1500-750 ΠΚΕ. Ο 

πολιτισμός Ὀγη[βεία, για παράδειγµα, χρησιμοποιεί βαριές ξηρολιθικές οχυρώσεις σε µια 
µεγάλη διασπορά στην ευρωπαϊκή ήπειρο, από τη βόρεια Βαυαρία έωςτην ανατολική Γαλλία. 


Η παρουσία επεξεργασµένων λίθων και η χρήση κεραμµεικής για των στεγανοποίηση των 
λίθινων κατασκευών στον “οικισμό” υποδεικνύουν και ανθρώπινη εκτός της αυστηρά 
αποθηκευτικής χρήσης. Απομένει η ανασκαφικἠ ὁραστηριότητα, η οποία θα δώσει 
περισσότερα στοιχεία επί του θέµατος και κυρίως θα βοηθήσει στη χρονολογική ταξινόµηση- 
διαστρωμάτωση της κατασκευής και χρήσης των χώρων και κατασκευών που Φαινομενικά 
ακολουθούν παρατακτική διάταξη σε κεντρικές στενές ατραπούς-διόδους, σε διαφορετικά 
επίπεδα της κατωφέρειας. 


Η λεπτόσωμµη, ραφιναρισµένη κεραμµεική, καθώς και τα στοιχεία πυροτεχνολογίας που 
προκύπτουν απὀ τα λιγοστά δείγματα, υποδηλώνουν ἴχνη ανθρώπινης παρουσίας 
προγενέστερης των κλασικών χρόνων και συγκέντρωση κεραμεικὠν µε διαφορετικά είδη 
πηλού, που δεν απαντήθηκαν τουλάχιστον στα επιφανειακά δείγµατα των γύρω περιοχών. 


Κατά την ἀποψή µας απαιτείται επισταµένη κατ’ αρχήν επιφανειακή έρευνα, τοπογραφική 
σχεδίαση του τείχους Και του οικισμού, δοκιμαστική τοµή στην προὐπάρχουσα λιθοδομή 
θεμελίωσης του ναού, που έχει σαφώς χτιστεί σε αρχαιότερα θεμέλια, δοκιμαστική τοµή στον 
Φρυκτωρικό-εποπτικὀ πύργο και δοκιμαστικές τοµές στο σπήλαιο και τη βραχοσκεπή. Τα 
αποτελέσµατα µιας τέτοιας ανασκαφικής δραστηριότητας -ακόμη και δειγµατοληπτικής µε τη 
χρήση δειγματοληπτικού γεωτρύπανου- εἶναι πολύ πιθανό να εκπλήξουν. 





Άποψη της διάταξης της βραχοσκεπής καιτης εισόδου του σπηλαίου 


Σε κάθε περίπτωση έχουµε στο Σοφικὀ ένα μοναδικό ξηρολιθικό οχυρό συγκρότηµα που θα 
έπρεπε να συντηρηθεί και να αναδειχθεί η µοναδικότητά του, όπως ακριβώς έχει γίνει σε 
ανάλογα οικιστικά σύνολα στη Νότιο Γαλλία, στην Ισπανία, στην Ιταλία και στη Σκωτία. 


( 2004 Ν. Βερνίκος -Σ. Δασκαλοπούλου -Κ. Καλογερόπουλος 

